《送石宰》
宋代·王炎

溪头雪后梅花发，飞凫东去朝双阙。
涉溪父老肩相摩，再拜路旁皆惜别。
问侯何以能得民，胸中仁气如阳春。
攀辕徒切侯不住，金马石渠须若人。
云溪野叟久闭户。时枉高轩肯相顾。
何不临分把一杯，天寒懒出无他故。
别离羞作儿女悲，此行稳上青云衢。
相思要得知健否，寄我平安双鲤鱼。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。